აფრერა

აფრერა (; გიულეტის ტბა) — მლაშე ტბა ჩრდილოეთ ეთიოპიაში. მდებარეობს კილბეტ რასუში, აფარის რეგიონში. ტბა მიწისქვეშა ნაკადებით საზრდოობს.

ასევე ცნობილია როგორც „გიულეტის ტბა“. ეს სახელი რაიმონდო ფრანჩეტიმ დაარქვა იტალიელი მკვლევრის, ჯუზეპე მარია გიულეტის პატივსაცემად, მას შემდეგ, რაც იგი აფარელებმა მოკლეს ტბის სამხრეთ-დასავლეთითJon Kalb, Adventures in the Bone Trade (New York: Copernicus Books, 2001), p. 72. ტბის კიდევ ერთი სახელია „ეგოგი“, ამ სახელწოდების შესახებ, 1928 წელს, აფარელმა გიდმა უამბო ლ. მ. ნესბიტს, ვინაიდან იგი პირველი ევროპელი იყო, რომელმაც ტბა იხილა.Nesbitt, Hell-Hole of Creation: The Exploration of Abyssinian Danakil (New York: Alfred A. Knopf, 1935), p. 337

აფრერის ტბის სამხრეთ ნაწილში მდებარეობს ფრანჩეტის კუნძული, რომელიც ასევე „დესეტის“ სახელითაა ცნობილი. იგი მსოფლიოში ზღვის დონიდან ყველაზე დაბლა მდებარე კუნძულად ითვლება.Philip Briggs, Ethiopia: The Bradt Travel Guide, 5th edition (Chalfont St Peters: Bradt, 2009), p. 314

ეთიოპიის სხვა მლაშე ტბებისგან განსხვავებით, აფრერის ტბის pH საკმაოდ დაბალია. ტბის ფაუნა კარგად არაა შესწავლილი, მაგრამ ამ დროისთვის ტბაში აღმოჩენილია თევზის რამდენიმე ენდემური სახეობა: Danakilia franchettii და Aphaniops stiassnyae."527: Western Red Sea Drainages" , Freshwater ecosystems of the world website (accessed 11 November 2009)

სქოლიო

კატეგორია:ეთიოპიის ტბები
კატეგორია:ტბები ანბანის მიხედვით